**נוהל מרכז אליצור למתן סיוע מקצועי**

**לאגודות ספורט, אגודות ספורט חדשות ואגודות ספורט רב ענפיות**

1. **מבוא**

מרכז אליצור (להלן: "המרכז") הינו מרכז ספורט. המרכז נוסד בשנת 1939 ותומך בפעילות לקידום הספורט בישראל.

המרכז מהווה מסגרת ספורטיבית המאגדת תחתיה אגודות מכל רחבי הארץ אשר תחתם נמנים אלפי ספורטאים בקשת רחבה של ענפי ספורט.

המרכז מסייע, מוביל ומתווה דרך הן בספורט ההישגי והן בספורט עממי, ותומך בנושאים מקצועיים, ארגוניים ותקציביים.

עיקר פעילות המרכז הינה פיתוח והקמת קבוצות ספורט במגזר הדתי בפרט ובשאר המגזרים בכלל, סיוע בארגון ותקצוב, והכל כשערכי הגינות, הישגיות ורוח הספורט הן נדבך נעלה.

תקציב המרכז אליצור מוזן משני מקורות הכנסה עיקריים – תמיכות ממוסדות ציבור והכנסות עצמיות. התקציב משמש את מרכז אליצור בקביעת תוכניות העבודה השנתיות תוך יישום ערכי המרכז וקביעת סדרי העדיפויות לסיוע.

התקציב והשימוש בו בין היתר לסיוע באגודות ספורט מהווה אבן יסוד לפעילות המרכז ובעבודה על פי סדרי מינהל תקין.

1. **מטרת הנוהל**

לקבוע את דרכי העבודה של המכרז ביחס לבחינת בקשות **לסיוע מקצועי** המתקבלת מאגודת ספורט ובכלל זה: אופן הגשת הבקשות, מועדי ההגשה, תחומי הסיוע, אמות המידה לבחינת זכאות, היקפי הסיוע הניתנים, אופן חישוב גובה הסיוע, ההחלטות ואופן מסירתן לאגודות, מנגנון הגשת השגות ואופן בחינתם.

לאפשר למרכז אליצור לבצע הליכי פיקוח ובקרה על חלוקת תקציב הסיוע לאגודות.

להנחות את אגודות הספורט בעניין אחריותם ומעורבותם בהגשת הבקשה בהתאם לנוהל.

1. **הגופים הזכאים לסיוע מקצועי**

הגופים הזכאים לסיוע כספי לפי נוהל זה אלה הן אגודות ספורט, אגודות ספורט חדשות ואגודות ספורט רב ענפיות כהגדרתן בנוהל זה.

1. **הגדרות:**

|  |  |
| --- | --- |
| **אגודת ספורט** | כהגדרתה בחוק הספורט, לרבות מועדון ספורט כהגדרתו בחוק הספורט, התשמ"ח - 1988; ובלבד שאגודת הספורט רשומה באיגוד; |
| **אגודה חדשה** | אחת מאלה:1. אגודה שטרם מלאו שנתיים להקמתה והיא מחזיקה באישור על הגשת מסמכים מרשם העמותות;
2. אגודה קיימת, לעניין הקמת ענף ספורט חדש במסגרתה או הקמת פעילות של מגדר נוסף (נשים או גברים) שאינו מיוצג בענף קיים באגודה.
 |
| **אגודה מקבל שירותים** | אגודה שהמרכז נותן לה סיוע מקצועי באחד או יותר מהתחומים המפורטים בסעיף 10 לנוהל זה ובלבד שנתנה את הסכמתה לכך בכתב. |
| **אגודה רב-ענפית** | אגודה המקיימת פעילות סדירה בארבעה ענפי ספורט לפחות, ובהם ענף ספורט אישי אחד לפחות. |
| **אגודת ספורט קטנה** | אגודת ספורט אשר מחזור פעילותה נמוך מ-1 מלש"ח ואושרה לה תמיכה ממשרד התרבות והספורט בסכום שאינו עולה על 100,000 ₪ בשנה שקדמה לשנת התמיכה. |
| **אירוע חריג** | אירוע שהוא אחד מאלה: אירוע חירום בטחוני, אירוע חירום בריאותי; אירוע בלתי צפוי שנבע בשל כוח עליון; אירוע בלתי צפוי אחר, שבשלו הטילה רשות מוסמכת מגבלות על האגודה, הפוגעות בפעילותה השוטפת, ובלבד שהאירוע לא נבע בשל מעשה או מחדל של האגודה. |
| **מימון הוצאות הדרושות להקמת****האגודה** | מימון הוצאות עבור קבלת שירותים או טובין כמפורט להלן: ביגוד, העסקת אנשי מקצוע, שכירת מיתקן, נסיעות ודמי רישום או אגרות שיפוט לאיגוד או להתאחדות; |
| **פרויקט מיוחד** | פרויקט כגון: קיום יום עיון, פעילות העשרה, כנס, סדנה וכיוצא באלה, ובלבד שמתקיימים בפרויקט התנאים המצטברים הבאים:1. הפרויקט נערך בידי כמה אגודות במשותף ועוסק באחד מהתחומים האלה: חינוך, מוגנות בספורט, מניעת אלימות, מאבק בגזענות או קידום שוויון ובכלל זה שוויון מגדרי;
2. משכו הכולל של הפרויקט לא יפחת מ- 6 שעות;
3. המרצים, המנחים או המדריכים בפרויקט, לפי העניין, הם בעלי מומחיות מקצועית בתחום הנוגע לעניין;
 |
| **תחרות ספורט בין לאומית** | תחרות הוכרה כתחרות רשמית על ידי הגוף הבין-לאומי המייצג והמוכר באותו ענף ספורט, ותוצאותיה משמשות לדירוג הספורטאים או הנבחרות המשתתפים בה. |

1. **היקפי הסיוע הניתנים**

היקף הסיוע השנתי, מקצועי וכספי, במצטבר, יהיו כדלקמן:

* אגודת ספורט לרבות אגודת ספורט חדשה - לא יעלה, במצטבר, על 50,000 שקלים חדשים;
* אגודה רב-ענפית – 150,000 שקלים חדשים.

**יודגש לעניין קבלת סיוע מקצועי כי:**

1. **היקף הסיוע השנתי, כספי ומקצועי, לא יעלה על סכום ההוצאות הישירות שהוצאו בפועל בשל העילה שבעדה ניתן הסיוע.**
2. **התמיכה לא תועבר באופן ישיר לעמותה אלא דרך תשלום לספק.**
3. **פרסום הזמנה להגשת בקשות**

המרכז יפרסם הזמנה להגשת בקשות באתר האינטרנט של המרכז, בדבר האפשרות להגיש בקשה לקבלת תמיכה / סיוע מקצועי.

המרכז יפרסם בהזמנה זו את המידע הבא:

* תחומי הסיוע להן ניתן להגיש בקשה;
* הסכומים שיוקצו לטובת הסיוע במועד הפרסום, בשנה שבה מבוקש הסיוע;
* תנאי הסף;
* המסמכים הנדרשים להגשה;
* אמות מידה לבחינת הבקשות.
1. **מועדי ההגשה**

אגודות תוכלנה להגיש בקשות לסיוע מקצועי לאורך כל השנה.

1. **מועדי הדיון בבקשות**

המרכז יפעל לכנס את ועדת הכספים אשר תבחן את הבקשות לא יאוחר מתוך 21 יום ממועד קבלת הבקשה. במקרים חריגים המרכז רשאי לקבוע חריגה ממועדים אלו.

החלטת ועדת הכספים של המרכז תינתן בכתב ותפרט בין היתר את בחינת עמידת הבקשה בתנאי הסף. החלטות הוועדה תהינה מנומקות ותפרטנה את השיקולים ששקלה הוועדה.

1. **אופן הגשת הבקשות**

הבקשות יוגשו באופן מקוון לדוא"ל ייעודי שיפעיל המרכז.

יובהר כי הגשת בקשה תיחשב רק אם הוגשה בצירוף כל המסמכים הנלווים הנדרשים כמפורט בנוהל זה.

המרכז רשאי לקבוע, מטעמים שיירשמו, כי ניתן להשלים מסמכים במועד מאוחר יותר, לפי שיקול דעתה. החלטה על מתן ארכה כאמור תנומק בכתב.

1. **תחומי הסיוע**
* סיוע וייעוץ משפטי באמצעות עורך-דין;
* סיוע וייעוץ בנושאים מקצועיים, כלכליים או חשבונאיים;
* רכישת פוליסות ביטוח;
* רכישת ציוד ספורט;
* העברה מרוכזת של תשלומים שהאגודות מקבלות השירותים מחויבות להעביר לאיגודי ספורט או להתאחדויות ספורט;
* הקניית ידע מקצועי לספורטאים, למאמנים, לאוהדים ולנושאי משרה באגודות מקבלות השירותים וארגון כנסים ופעילויות הדרכה;
* פרסום ושיווק ישיר;
* שירותי הסעות.
1. **תנאי סף**
	1. **תנאי סף משותפים:**

לתמיכה לפי נוהל זה זכאית אגודת ספורט או אגודה חדשה, כהגדרתה בנוהל זה, ובלבד שמתקיימים בהן כל תנאי הסף המפורטים להלן:

* + 1. האגודה חתומה על הסכם למתן שירותים מהמרכז.
		2. האגודה מחזיקה באישור ניהול תקין בתוקף, מהרשם המתאים לפי העניין.
		3. העמותה נושאת את שם אליצור ו/או אחת מקבוצותיה נושאת את השם אליצור באיגודים למעט מקרים בהם לא ניתן להעביר את השם באיגוד והתקבל לכך אישור מההנהלה.
		4. אגודת ספורט אשר אושרה לה תמיכה שוטפת לפי מבחן האיגודים, בסכום שאינו עולה על 500,000 שקלים חדשים, למעט תמיכה במבחן האמור, לפי תחום ה' – העסקת מאמנים באגודות.

לעניין אגודת ספורט קטנה - אושרה לה תמיכה שוטפת לפי מבחן האיגודים, בסכום שאינו עולה על 100,000 שקלים חדשים.

* + 1. האגודה הגישה דוח כספי מבוקר או מאזן בוחן לפי החלוקה הבאה:
* אגודות במחזור כספי העולה על 300,000 ₪ יגישו דוח כספי מבוקר.
* אגודות במחזור כספי הנמוך מ- 300,000 ₪ יגישו מאזן בוחן חתום ע"י רואה חשבון.
	+ 1. הבקשה שהוגשה היא למתן סיוע באחד מהתחומים שהוגדרו בנוהל זה וצרפה לבקשה את כל המסמכים הנדרשים לצורך קבלת החלטה בעניין מתן סיוע;
1. **אמות המידה**

גובה התמיכה לאגודות ייקבע בהתאם לאמות המידה, המפורטות מטה:

* 1. סכום התמיכה שאושר למרכז בגין התמיכה שנתינה לאגודה בשנת ההערכה לפי מבחן תמיכה של משרד התרבות והספורט באיגודים, התאחדויות, אגודות ומועדוני ספורט, כאשר שיעור הסיוע יקבע בהתאם לטבלה שלהלן:

|  |  |
| --- | --- |
| **סכום התמיכה שאושר למרכז בגין התמיכה שקיבלה האגודה** | **שיעור הסיוע** |
| 0-10,000 | 50% |
| 50,000 – 10,001 | 60% |
| 100,000 – 50,001 | 70% |
| 100,001 ומעלה | 80% |

* 1. **מדדים סובייקטיביים:**

במסגרת אמת מידה זו המרכז יהיה רשאי לזכות אגודה סיוע בשיעור של עד 10% מהשיעור שנקבע בסעיף 12.1 לנוהל.

שיעור הסיוע הנוסף, יינתן על סמך התרשמות חברי הוועדה בהתאם לרמה מקצועית, פוטנציאל הישגי, איכות תכנית העבודה, קידום אוכלוסיות או ענפים שאינם מיוצגים דיים או צרכים חיוניים דחופים.

שיעור הסיוע הנוסף, יקבע בהתאם לטבלה שלהלן:

|  |  |
| --- | --- |
|  | **הניקוד** |
| גבוה | 10% |
| בינוני | 6% |
| נמוך | 2% |

אישור סיוע נוסף על יסוד המדדים הסובייקטיביים ינומק בהחלטת הוועדה בכתב באופן מפורט.

1. **ההחלטות ואופן מסירתן לאגודות**

ועדת הכספים יחד עם יו"ר המרכז ידונו בכלל הבקשות לסיוע כספי.

החלטות הוועדה בגין אישור או דחיית סיוע מקצועי לאגודות הספורט ובכלל זה אגודות חדשות ואגודות רב ענפיות, יתועד בפרוטוקול מנומק.

המרכז ישלח הודעה כתובה לכל אגודה בדבר החלטת הוועדה בעניינה. במידה ואושר סיוע כספי לאגודה יצוין בהודעה גם גובה הסיוע המאושר.

1. **מנגנון הגשת השגות ואופן בחינתן**

אגודה תוכל לקבל לעיונה את כלל ההחלטות המנומקות, ובלבד שהגישה בקשה לכך בתוך 14 ימים ממועד ההודעה על ההחלטה.

החלטות כאמור יועברו לעיונה בתוך 14 ימים ממועד קבלת הבקשה.

אגודה המבקשת להגיש על החלטת הוועדה, רשאית להגיש ערעור לוועדה בתוך 10 ימים ממועד קבלת המסמכים שהועברו לעיונה.

החלטת הוועדה בערעור תועבר לאגודה בתוך 10 ימים ממועד קבלת הערעור.